**Godbiter i Jotunheimen vest**

Opplev mangfoldet i den norske fjellheim! Denne turen byr på båttur, bre, grønne daler og høye topper. Overnatting på Norges høyest-beliggende betjente hytte, Fannaråkhytta (2068moh). Fra sør på Fondsbu til nord på Leirvassbu, opplev det flotte landskapet i Jotunheimen. Bli med oss på tur i sommer!

**Dag 1: Ankomst**[**Fondsbu**](https://fondsbu.dnt.no/)  
Oppmøte ved Fondsbu. Vi bruker kvelden på å bli kjent med hverandre, og spiser deilig mat på Fondsbu. Kanskje vi får en sang fra vertinnen mor-Fondsbu?

**Dag 2: Fondsbu - [Olavsbu](https://www.ut.no/hytte/3.1982/) (**[**selvbetjent**](https://www.dntoslo.no/om-hyttene/)**), ca 13km, ca 5-6t**  
Vi går oppover langs Mjølkedøla, opp Mjølkedalen. Stien går mellom Storegut og Høgbrøthøgde, og Mjølkedalstinden og Snøholstinden, og inn til Olavsbu (1440moh).

**Dag 3: Olavsbu -**[**Skogadalsbøen**](https://skogadalsboen.dnt.no/)**, ca 17km, 5-6t**  
Vi går mot Rauddalsvatnet mot Skogadalen. Stien følger Skogadøla ned til vakre Skogadalsbøen (833moh).

**Dag 4: Opphold Skogadalsbøen**  
Vi går en tur i området, eller slapper bare av i vakre omgivelser.

**Dag 5: Skogadalsbøen -**[**Fannaråkhytta**](https://fannarakhytta.dnt.no/)**, ca 12km, 6-7t**  
Vi går mot Keiserpasset og bratt oppover mot Norges høyestliggende betjente hytte, Fannaråkhytta (2068moh).

**Dag 6: Fannråkhytta -**[**Sognefjellshytta**](http://www.sognefjellet.no/)**, ca 10km, 5-6t**  
Vi følger sti ned mot Fannaråkbreen, en brefører er med oss på turen ned, og på finværsdager er utsikten fantastisk! Vi ankommer Sognefjellshytta (1410moh).

**Dag 7: Sognefjellshytta -**[**Leirvassbu**](http://www.ton.no/no/leirvassbu-fjellstue)**, ca 7t.**  
Vi går over Smørstabbreen til Leirvassbu (1400moh). Høyeste punkt på turen 1850moh.

**Dag 8: Avreise Oslo**  
Etter en god frokost tar vi bussen til Oslo.

Med forbehold om endring i programmet!

[**Gradering av turen**](http://www.dntoslo.no/graderingfellesturer/)**: rød**  
Sommerfjellet er vakkert, men selv den enkleste fotturen kan bli krevende med utfordrende vær. Snø og dårlig vær kan skje også på sommeren. Med riktig og godt utstyr er det oftest disse turene man husker best og som gir godt samhold og gode historier. Pakk sekken riktig og smart.